ওয়েব ডেস্ক: বছরভরের অপেক্ষা শেষ। বাঙালির সেরার সেরা উত্‍সবে, ঢাকে কাঠি পড়ে গিয়েছে। সেই উন্মাদনা চোখে পড়ছে এখন থেকেই। ফেস্টিভ মুড অন। সেজে উঠেছে তিলোত্তমা। নজরকাড়া দেবীমূর্তি, হটকে প্যান্ডেল তো রয়েইছে। পথঘাট এখন আলোর ঝর্ণাধারায় ভাসছে। পুজো উদ্বোধন পর্ব প্রায় শেষ। তৃতীয়া থেকেই প্যান্ডেল হপিং শুরু করে দিয়েছেন অনেকে। প্রতিমা কেমন হল, বিশেষত্ব কী? থিমকে কত মার্কস দেওয়া যায়? চুলচেরা বিশ্লেষণে বসে গিয়েছে আমজনতা। সামনের কটা দিন আনন্দ-উচ্ছ্বাস-উল্লাসে ভরিয়ে দিতে তৈরি সবাই। নতুন জামাকাপড়, দেদার খাওয়াদাওয়া, আড্ডা। বন্ধুবান্ধব আর পরিবারের মাঝে সময় ভাগ করে দেওয়া। আর অবশ্যই দেবীদর্শন। ভুবন মেতে উঠেছে। বেজে উঠেছে আলোর বেণু। সব ভুলে এবার শুধু উত্‍সবের আনন্দে গা ভাসিয়ে দেওয়া। এছাড়া আর কিচ্ছু না। থিমের বাহারে, বৈচিত্রে ঝলমল করছে বিভিন্ন বারোয়ারি পুজোমণ্ডপ।